ai4bharat/Pralekha huggingface dataset:
ଇଲେକ୍ଟ୍ରୋନିକ୍ସ ଓ ସୂଚନା ପ୍ରଯୁକ୍ତି ମନ୍ତ୍ରଣାଳୟ
ଜିଏସଟି ଇ-ଇନଭଏସ୍ ସିଷ୍ଟମକୁ ପୁରିଲା 3 ମାସ; 37 ହଜାରରୁ ଅଧିକ ଟିକସଦାତାଙ୍କୁ ମିଳିଛି 1680 ଲକ୍ଷରୁ ଅଧିକ ଇନଭଏସ୍ ରେଫରେନ୍ସ ନମ୍ବର 
ନଭେମ୍ବର 2020ର 589 ଲକ୍ଷ ତୁଳନାରେ ଡିସେମ୍ବର 2020ରେ 603 ଲକ୍ଷ ଇ-ଇନଭଏସ୍
ଜିଏସଟି ଇ-ଇନଭଏସ ସିଷ୍ଟମ, ପରିବର୍ତ୍ତନକାରୀ ଜିଏସଟି ସିଷ୍ଟମ ତିନି ମାସ ସଂପୂର୍ଣ୍ଣ କରିଛି ଏବଂ ନୂତନ ପ୍ଲାଟଫର୍ମରେ ସରଳ ଭାବରେ କରିବାକୁ ଟିକସଦାତାଙ୍କୁ ଏହା ସହଜ ହୋଇଛି । ଏନଆଇସି ଦ୍ଵାରା ବିକଶିତ ଇ-ଇନଭଏସ୍ ସିଷ୍ଟମରୁ ଗତ ତିନିମାସ ମଧ୍ୟରେ ଏହା 37000 ରୁ ଅଧିକ ଟିକସଦାତାଙ୍କୁ 1680 ଲକ୍ଷରୁ ଅଧିକ ଇନଭଏସ୍ ରେଫରେନ୍ସ ନମ୍ବର  ପ୍ରଦାନ କରିବାରେ ସକ୍ଷମ ହୋଇଛି ।
ଇ-ଇନଭଏସର ପ୍ରଚାଳନ ଅକ୍ଟୋବର 2020 ରେ 495 ଲକ୍ଷରୁ ଆରମ୍ଭ ହୋଇ ଏହା ନଭେମ୍ବର 2020 ରେ 589 ଲକ୍ଷ ଏବଂ ଡିସେମ୍ବର 2020 ରେ 603 ଲକ୍ଷକୁ ବୃଦ୍ଧି ପାଇଛି । କୌତୁହଳର ବିଷୟ ହେଉଛି ଏନଆଇସି  ଇ-ୱେ ବିଲ ରୁ ଇ-ୱେ ବିଲ ସିଷ୍ଟମ ବିକଶିତ କରିଛି । ପୂର୍ବ ବର୍ଷର ସମାନ ମାସ ତୁଳନାରେ ସେପ୍ଟେମ୍ବରରୁ ଡିସେମ୍ବର 2020 ମଧ୍ୟରେ ସର୍ବାଧିକ ହୋଇଛି ।
ଏହ ସମୟ ମଧ୍ୟରେ ପଦ୍ଧତି ଅଧିକ ଜନାଦୃତ ହୋଇଛି ଓ ପ୍ରଚଳିତ ଆଇଆରଏନରେ କୌଣସି ଅସୁବିଧା ଦେଖାଯାଇନାହିଁ । ତେବେ ଏକା ଡକୁମେଣ୍ଟ ନମ୍ବର ନେଇ ବାରମ୍ବାର ପଚାରାଉଚରା ଚାଲିଛି । ଏନଆଇସି ସହାୟତା ଡେସ୍କ ପକ୍ଷରୁ ଟିକସଦାତାଙ୍କ ସହ ବିଭିନ୍ନ ସମସ୍ୟା ନେଇ ଯୋଗାଯୋଗ ରକ୍ଷା, ମେଲ ଓ ଟେଲିଫୋନ ଜରିଆରେ କରାଯିବା ସହ ଏଥିପାଇଁ ଆବଶ୍ୟକ ପରାମର୍ଶମାନ ଦିଆଯାଇଛି । ଏନଆଇସି ପକ୍ଷରୁ ମଧ୍ୟ ଆଇଆରଏନ ସୃଷ୍ଟିକାରୀଙ୍କ ନିମନ୍ତେ ପ୍ରତିଦିନ ସବିଶେଷ ତଥ୍ୟ ପ୍ରଦାନ କରାଯାଇ ଏହାର ସଂଖ୍ୟା ଓ ଆଇଆରଏନର ମୂଲ୍ୟ ସମ୍ପର୍କରେ ସୂଚନା ଦିଆଯାଇଛି ।
ଚଳିତ ବର୍ଷ ଜାନୁଆରୀ ପହିଲାଠାରୁ ସରକାର ବାର୍ଷିକ ଆଇଆରଏନ ସୃଷ୍ଟି ପାଇଁ ଟିକସଦାତାଙ୍କ ନିମନ୍ତେ ମୋଟ କାରବାରର ପରିମାଣ ବାର୍ଷିକ 100 କୋଟିକୁ ହ୍ରାସ କରିଛନ୍ତି । ଟିକସଦାତାଙ୍କ ନିମନ୍ତେ ଏନଆଇସି ପକ୍ଷରୁ ଏପିଆଇ ଏବଂ ଅଫଲାଇନ ଟୁଲ ବ୍ୟବସ୍ଥା କରାଯାଇଛି । ଏହାଛଡା ଏନଆଇସି ପକ୍ଷରୁ ଟିକସଦାତାଙ୍କ ପକ୍ଷରୁ ଜାରି କରାଯାଉଥିବା ଇ-ଇନଭଏସର ସୁପରିଚାଳନା ପାଇଁ ଏନଆଇସିର ପର୍ଯ୍ୟାପ୍ତ ଭିତ୍ତିଭୂମି ମଧ୍ୟ ପ୍ରସ୍ତୁତ କରାଯାଇଛି । ବୃହତ ଟିକସଦାତା ଯେଉଁମାନଙ୍କ କାରବାର 500 କୋଟିରୁ ଅଧିକ ସେମାନେ ପ୍ରତ୍ୟକ୍ଷ ଏପିଆଇର ସୁବିଧା ଯୋଗାଣକାରୀ ଓ ନିଜର ଗ୍ରାହକମାନଙ୍କୁ ଦେଇପାରିବେ ।
ଅପେକ୍ଷାକୃତ କମ ଟିକସ ପଇଠ କରୁଥିବା କରଦାତାମାନଙ୍କ ଆବଶ୍ୟକତାକୁ ଦୃଷ୍ଟିରେ ରଖି ଏନଆଇସି ଅଫଲାଇନ ଏକ୍ସିଲ ଭିତ୍ତିକ ଆଇଆରଏନ ବା ଏନଆଇସି-ଜିଇପିପିର ବ୍ୟବସ୍ଥା କରିଛି । ଏହି ପଦ୍ଧତି ଉପଯୋଗ କରି କରଦାତାମାନେ ଇନଭଏସର ସମସ୍ତ ବିଷୟ ପରଖିବା ସହ ଫାଇଲ ପ୍ରସ୍ତୁତ କରି ତାକୁ ଏନଆଇସି ଆଇଆରଏନ ପୋର୍ଟାଲରେ ଅପଲୋଡ କରିପାରିବେ । ଏହାଛଡା ଆଇଆରଏନକୁ କ୍ୟୁଆର କୋଡ ସହ ଡାଉନଲୋଡ କରି କ୍ୟୁଆର କୋଡ ସହ ଇ-ଇନଭଏସର ପ୍ରିଣ୍ଟ ବାହାର କରିପାରିବେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କେନ୍ଦ୍ର ସ୍ବାସ୍ଥ୍ୟ ମନ୍ତ୍ରଣାଳୟ ରାଜ୍ୟ / କେନ୍ଦ୍ରଶାସିତ ଅଞ୍ଚଳ ସହିତ ‘‘ହର୍ ଘର ଦସ୍ତକ୍’’ ଅଭିଯାନର ସ୍ଥିତି ଓ ପ୍ରଗତିର ସମୀକ୍ଷା କରିଛନ୍ତି
ଏହି ଅଭିଯାନ ସମୟରେ  କୋଭିଡ୍ -19 ଟିକାକରଣର ଦ୍ବିତୀୟ ମାତ୍ରା କଭରେଜରେ 11.7 ପ୍ରତିଶତ ବୃଦ୍ଧି ହୋଇଛି
ସରକାରୀ ଏବଂ ଘରୋଇ, ଉଭୟ ସୁବିଧା କେନ୍ଦ୍ରରେ କୌଣସି ଟିକା ନଷ୍ଟ ହେବା ଉଚିତ୍ ନୁହେଁ; ଉପଲବ୍ଧ ଟିକାକୁ ନିର୍ଦ୍ଧାରିତ ସମୟ ମଧ୍ୟରେ ବ୍ୟବହାର କରିବା ଉଚିତ୍
ରାଜ୍ୟମାନଙ୍କୁ ଟିକାର ଶୂନ ନଷ୍ଟ ର ଲକ୍ଷ୍ୟ ରଖିବା ପାଇଁ ପରାମର୍ଶ ଦିଆଯାଇଛି
ଦେଶବ୍ୟାପୀ କୋଭିଡ୍-19 ଟିକାକରଣ ଅଭିଯାନ ‘‘ହର୍ ଘର ଦସ୍ତକ’’ ର ପରିଣାମସ୍ବରୂପ ପ୍ରଥମ ଟିକା କଭରେଜ୍  ରେ 5.9% ବୃଦ୍ଧି ହୋଇଛି। ଏହା ସହିତ, ଏହି ଅଭିଯାନ ସମୟରେ କୋଭିଡ୍ -19 ଟିକାର ଦ୍ବିତୀୟ ମାତ୍ରା କଭରେଜ୍ ରେ 11.7% ର ଉଲ୍ଲେଖନୀୟ ବୃଦ୍ଧି ଦେଖା ଯାଇଛି। ଏହାର ସୂଚନା କେନ୍ଦ୍ର ସ୍ବାସ୍ଥ୍ୟ ସଚିବ ଶ୍ରୀ ରାଜେଶ ଭୂଷଣ ଆଜି ଭିଡିଓ କନ୍ଫରେନ୍ସିଂ  ମାଧ୍ୟମରେ ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳର ସ୍ବାସ୍ଥ୍ୟ ସଚିବ ଏବଂ ଜାତୀୟ ସ୍ବାସ୍ଥ୍ୟ ମିଶନ  ର ଏମଡିଙ୍କ ସହିତ ‘‘ହର୍ ଘର ଦସ୍ତକ’’ ଅଭିଯାନର ସ୍ଥିତି ଏବଂ ପ୍ରଗତିର ସମୀକ୍ଷା ସମୟରେ ସୂଚନା ଦେଇଛନ୍ତି।
3 ନଭେମ୍ବର, 2021 ରେ କୋଭିଡ୍ -19 ଟିକାକରଣ ଅଭିଯାନ ‘ହର୍ ଘର ଦସ୍ତକ’ ର ଆରମ୍ଭ କରାଯାଇଥିଲା। ଏହାର ଉଦ୍ଦେଶ୍ୟ ହେଉଛି ସମସ୍ତ ରାଜ୍ୟ / କେନ୍ଦ୍ର ଶାସିତ ଅଞ୍ଚଳରେ ଘରକୁ ଘର ଯାଇ ସମସ୍ତ ଯୋଗ୍ୟ ହିତାଧିକାରୀଙ୍କୁ କୋଭିଡ୍ – 19 ଟିକାର ପ୍ରଥମ ମାତ୍ରା ଓ ଯାହାଙ୍କର ଦ୍ବିତୀୟ ମାତ୍ରା ନେବା ବାକି ରହିଛି ସେହି ସବୁ ହିତାଧିକାରୀମାନଙ୍କୁ ଏହି ମାତ୍ରା ଦେବା ସହିତ ଲୋକମାନଙ୍କୁ ସଚେତନ କରିବା, ତାଙ୍କୁ ଏହି ବିଷୟରେ ଏକତ୍ରିତ କରିବା ଏବଂ ଟିକାକରଣ କରିବା ଅଟେ।
କେନ୍ଦ୍ର ସ୍ବାସ୍ଥ୍ୟ ସଚିବ ଏହି ଅଭିଯାନ ସମୟରେ ସମସ୍ତ ରାଜ୍ୟ ଏବଂ କେନ୍ଦ୍ର ଶାସିତ ଅଞ୍ଚଳ ଗୁଡ଼ିକର ପ୍ରଦର୍ଶନ ଏବଂ ତାଙ୍କର ସଫଳତାର ପ୍ରଶଂସା କରିଛନ୍ତି। ସେ ମଧ୍ୟ କହିଥିଲେ ଯେ ଯଦିଓ ଟିକାକରଣ ଅଭିଯାନ ଦ୍ବାରା ଟିକାକରଣର ଗତିକୁ ତ୍ବରାନ୍ବିତ କରାଯାଇ ପାରିଛି, ଏହା ଧ୍ୟାନ ରଖିବା ଗୁରୁତ୍ବପୂର୍ଣ୍ଣ ଯେ ସାରା ଦେଶରେ 12 କୋଟି ହିତାଧିକାରୀ ଏବେ ମଧ୍ୟ 2ୟ ମାତ୍ରା ନେବା ବାକି ରହିଛି।
ନିମ୍ନରେ ଦିଆଯାଇଥିବା ଗ୍ରାଫ୍ କୋଭିଡ୍ -19 ଟିକାର ପ୍ରଥମ ଓ ଦ୍ବିତୀୟ ମାତ୍ରା ପାଇଁ ‘ହର ଘର ଦସ୍ତକ’ ଅଭିଯାନର ପ୍ରଗତିକୁ ଦର୍ଶାଉଛି।
ଏ ପର୍ଯ୍ୟନ୍ତ ଦେଶରେ କୋଭିଡ୍-19 ଟିକାର ମାତ୍ରାର ସମୁଦାୟ ସଂଖ୍ୟା 125 କୋଟି ଅତିକ୍ରମ କରିଛି। ଅସ୍ଥାୟୀ ରିପୋର୍ଟ ମୁତାବକ ଏଥିରେ 79.13 କୋଟି ହିତାଧିକାରୀ ଟିକାର ପ୍ରଥମ ମାତ୍ରା ଓ 45.82 କୋଟି  ଙ୍କୁ ଦ୍ବିତୀୟ ମାତ୍ରା ପ୍ରଦାନ କରାଯାଇଛି।
ରାଜ୍ୟମାନଙ୍କୁ ନିମ୍ନଲିଖିତ ପରାମର୍ଶ ଦିଆଯାଇଛି :
1. ସମସ୍ତ ଯୋଗ୍ୟ ହିତାଧିକାରୀମାନଙ୍କୁ ଟିକାର ପ୍ରଥମ ମାତ୍ରା ପ୍ରଦାନ କରାଯିବ।
2. ଅଗଷ୍ଟ ଓ ସେପ୍ଟେମ୍ବର 2021 ରେ ଦିଆ ଯାଇଥିବା ମାତ୍ରାକୁ ଧ୍ୟାନରେ ରଖି ଟିକାକରଣର ଗତିକୁ ତ୍ବରାନ୍ବିତ କରି ହିତାଧିକାରୀମାନଙ୍କୁ ଦ୍ବିତୀୟ ମାତ୍ରାର କଭରେଜକୁ ସୁନିଶ୍ଚିତ କରିବା ପାଇଁ ଯୋଜନା ପ୍ରସ୍ତୁତ କରାଯିବା ଆବଶ୍ୟକ।
3. ଏହା ସୁନିଶ୍ଚିତ କରିବେ ଯେ ରାଜ୍ୟରେ ଉପଲବ୍ଧ ଟିକାକୁ ନିର୍ଦ୍ଧାରିତ ସମୟ ମଧ୍ୟରେ ପ୍ରଦାନ କରାଯାଉଛି ଓ ସରକାରୀ ତଥା ଘରୋଇ, ଉଭୟ ସୁବିଧା କେନ୍ଦ୍ରରେ କୌଣସି ଟିକା ଯେପରି ନଷ୍ଟ ନହେବ ତାହାକୁ ସୁନିଶ୍ଚିତ କରାଯିବ।
4. ସାତଟି ରାଜ୍ୟ  ଯେଉଁଠାରେ ପ୍ରାରମ୍ଭିକ ସମୟରେ ଜେଡ୍ୱାଇକୋଭ୍ –ଡି ଟିକା ପ୍ରଦାନ କରାଯିବ, ସେମାନେ ଏହି ଟିକାର ଆରମ୍ଭ ପାଇଁ ଏପରି ଜିଲ୍ଲାର ଚିହ୍ନଟ କରିପାରିବେ, ଯେଉଁଠାରେ ଅଧିକ ସଂଖ୍ୟାରେ ପ୍ରଥମ ଟିକା ଦିଆଯାଇ ନାହିଁ।
5. ଜେଡ୍ୱାଇକୋଭ୍ –ଡି ପାଇଁ ଜାତୀୟ ତାଲିମ୍ ସମାପ୍ତ ହୋଇଛି। ବଛା ଯାଇଥିବା ରାଜ୍ୟ ଗୁଡ଼ିକୁ ଫାର୍ମାଜେଟ୍ ଇଞ୍ଜେକଟରରେ ଆଧାରିତ ସେସନର ଯୋଜନା କରିବା ଆବଶ୍ୟକ ଏବଂ ଟିକାକରଣରେ ଏହାର ଉପଯୋଗ କରିବା ସମ୍ବନ୍ଧରେ ପ୍ରଶିକ୍ଷଣ ଦେବା ପାଇଁ ଟିକା ଦେଉଥିବା ସ୍ବାସ୍ଥ୍ୟ କର୍ମୀମାନଙ୍କୁ ଚିହ୍ନଟ କରାଯିବା ଆବଶ୍ୟକ।
ରାଜ୍ୟ ଗୁଡ଼ିକ ସୁଦୂର ଏବଂ ଦୁର୍ଗମ କ୍ଷେତ୍ରରେ କଭରେଜର ସଂପ୍ରସାରଣ ସମ୍ପର୍କରେ ନିଜର ଅନୁଭବ ପ୍ରଦାନ କରିଛନ୍ତି। କେନ୍ଦ୍ର ସ୍ବାସ୍ଥ୍ୟ ସଚିବ ରାଜ୍ୟମାନଙ୍କୁ ଅନୁରୋଧ କରିଛନ୍ତି ଯେ ସେମାନେ ଟିକା ନେବା ପାଇଁ, ବିଶେଷ କରି ଯେଉଁମାନଙ୍କର ଦ୍ବିତୀୟ ଟିକା ବାକି ରହିଛି, ଗୋଷ୍ଠୀ ମଧ୍ୟରେ ସଚେତନତା ବଢ଼ାଇବା ପାଇଁ ସ୍ଥାନୀୟ ପ୍ରଭାବଶାଳୀ ବ୍ୟକ୍ତିମାନଙ୍କୁ ଓ ନେତାମାନଙ୍କର ସହଯୋଗ ନେବା ଆବଶ୍ୟକ।
BS
(Visitor Counter : 156
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହୀଶୂର ବିଶ୍ୱବିଦ୍ୟାଳୟର ଶତବାର୍ଷିକୀ ସମାବର୍ତ୍ତନ ଉତ୍ସବ 2020କୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 19 ଅକ୍ଟୋବର ଦିନ 11:15ରେ ଭିଡିଓ କନଫରେନ୍ସିଂ ମାଧ୍ୟମରେ ମହୀଶୂର ବିଶ୍ୱବିଦ୍ୟାଳୟର ଶତବାର୍ଷିକୀ ସମାବର୍ତ୍ତନ ଉତ୍ସବ 2020କୁ ସମ୍ବୋଧିତ କରିବେ । ଏହି ଅବସରରେ ବିଶ୍ୱବିଦ୍ୟାଳୟର ଅନ୍ୟ ମାନ୍ୟଗଣ୍ୟ ବ୍ୟକ୍ତିଙ୍କ ସହ କର୍ଣ୍ଣାଟକର ରାଜ୍ୟପାଳ ଉପସ୍ଥିତ ରହିବେ । ସିଣ୍ଡିକେଟ ଏବଂ ଏକାଡେମିକ କାଉନସିଲର ସଦସ୍ୟ, ସାଂସଦ, ବିଧାୟକ, ଏମ.ଏଲ.ସି, ଷ୍ଟାଟ୍ୟୁଟାରୀ ଅଫିସର, ଜିଲ୍ଲା ଅଧିକାରୀ, ବିଶ୍ୱବିଦ୍ୟାଳୟର ପୂର୍ବତନ କୁଳପତି ତଥା ଛାତ୍ର ଓ ଅଭିଭାବକମାନେ ଅନଲାଇନରେ ଏହି ସମ୍ମିଳନୀକୁ ଦେଖିବେ।
ବିଶ୍ୱବିଦ୍ୟାଳୟ ବିଷୟରେ
ମହୀଶୂର ବିଶ୍ୱବିଦ୍ୟାଳୟ 27 ଜୁଲାଇ 1916ରେ ପ୍ରତିଷ୍ଠିତ ହୋଇଥିଲା । ଏହା ଦେଶର ଷଷ୍ଠ ବିଶ୍ୱବିଦ୍ୟାଳୟ ଏବଂ କର୍ଣ୍ଣାଟକ ରାଜ୍ୟରେ ପ୍ରଥମ ଥିଲା । ବିଶ୍ୱବିଦ୍ୟାଳୟର ମୂଳ ଉଦ୍ଦେଶ୍ୟ ହେଉଛି 'ନାହି ଜେନେନା ସାଡ୍ରିଶାମ' ଯାହାର ଅର୍ଥ ହେଉଛି 'ଜ୍ଞାନ ସମାନ କିଛି ନୁହେଁ' । ଦୂରଦୃଷ୍ଟି ସମ୍ପନ୍ନ ତତ୍କାଳୀନ ପ୍ରିନ୍ସଲି ଷ୍ଟେଟ ଅଫ ମହୀଶୂରର ମହାରାଜା ମହାମହିମ ଶ୍ରୀ ନାଲୱାଡି କୃଷ୍ଣରାଜ ୱାଡିୟର ଏବଂ ତତ୍କାଳୀନ ଦିୱାନ ସାର ଏମ. ବିଶ୍ୱେଶ୍ୱରାୟାଙ୍କ ଦ୍ଵାରା ଏହି ବିଶ୍ୱବିଦ୍ୟାଳୟଟି ପ୍ରତିଷ୍ଠା ହୋଇଥିଲା ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମଧ୍ୟପ୍ରଦେଶର ଖରଗୋନ ସଡ଼କ ଦୁର୍ଘଟଣାରେ ପ୍ରଧାନମନ୍ତ୍ରୀଙ୍କ ଶୋକ
ପୀଡ଼ିତଙ୍କ ପାଇଁ ପିଏମଏନଆର୍ଏଫରୁ ଅନୁକମ୍ପାମୂଳକ ସହାୟତା ଘୋଷଣା କଲେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମଧ୍ୟପ୍ରଦେଶର ଖରଗୋନରେ ସଡ଼କ ଦୁର୍ଘଟଣାରେ ଜୀବନହାନି ଗଭୀର ଦୁଃଖ ପ୍ରକାଶ କରିଛନ୍ତି । ଶ୍ରୀ ମୋଦି ପ୍ରଧାନମନ୍ତ୍ରୀ ଜାତୀୟ ରିଲିଫ୍ ଫଣ୍ଡ ରୁ ପୀଡ଼ିତଙ୍କ ପାଇଁ ଅନୁକମ୍ପାମୂଳକ ସହାୟତା ଘୋଷଣା କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ପକ୍ଷରୁ ଟୁଇଟ କରାଯାଇଛି:
‘ଖରଗୋନରେ ହୋଇଥିବା ସଡ଼କ ଦୁର୍ଘଟଣା ଅତ୍ୟନ୍ତ ଦୁଃଖଦ । ଏଥିରେ ଯେଉଁଲୋକ ନିଜ ପ୍ରିୟଜନଙ୍କୁ ହରାଇଛନ୍ତି ସେମାନଙ୍କ ପ୍ରତି ମୋର ସମବେଦନା । ଏଥିସହ ମୁଁ ଆହତଙ୍କ ଶୀଘ୍ର ସୁସ୍ଥ କାମନା କରୁଛି । ରାଜ୍ୟ ସରକାରଙ୍କ ତଦାରଖରେ ସ୍ଥାନୀୟ ପ୍ରଶାସନ ଘଟଣାସ୍ଥଳରେ ସମସ୍ତ ସମ୍ଭାବ୍ୟ ସହାୟତା ଯୋଗାଇବାକୁ ନିୟୋଜିତ ହୋଇଛନ୍ତି: ପ୍ରଧାନମନ୍ତ୍ରୀ
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଐତିହାସିକ କୋଶୀ ରେଳ ମହାସେତୁକୁ ରାଷ୍ଟ୍ର ଉଦ୍ଦେଶ୍ୟରେ ଉତ୍ସର୍ଗ କରିବେ ପ୍ରଧାନମନ୍ତ୍ରୀ
ଯାତ୍ରୀଙ୍କ ଲାଭ ପାଇଁ ବିହାରରେ ନୂଆ ରେଳ ଲାଇନ ଏବଂ ବିଦ୍ୟୁତିକରଣ ପ୍ରକଳ୍ପର ଉଦଘାଟନ କରିବେ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 18 ସେପ୍ଟେମ୍ବର 2020 ମଧ୍ୟାହ୍ନ 12ଟାରେ ଭିଡିଓ କନଫରେନ୍ସ ଜରିଆରେ କୋଶୀ ରେଳ ମହାସେତୁ କୁ ରାଷ୍ଟ୍ର ଉଦ୍ଦେଶ୍ୟରେ ଉତ୍ସର୍ଗ କରିବେ।
ଏହା ବ୍ୟତୀତ ବିହାର ରାଜ୍ୟର ଉନ୍ନତି ପାଇଁ ପ୍ରଧାନମନ୍ତ୍ରୀ ଯାତ୍ରୀ ସୁବିଧା ସହ ଜଡ଼ିତ 12ଟି ରେଳ ପ୍ରକଳ୍ପକୁ ଉଦଘାଟନ କରିବାର କାର୍ଯ୍ୟକ୍ରମ ରହିଛି। ଏଥିମଧ୍ୟରେ ରହିଛି କିଉଲ ନଦୀ ଉପରେ ଏକ ନୂଆ ରେଳ ସେତୁ, ଦୁଇଟି ନୂଆ ରେଳ ଲାଇନ, 5ଟି ବିଦ୍ୟୁତିକରଣ ପ୍ରକଳ୍ପ, ଗୋଟିଏ ବିଦ୍ୟୁତ ଲୋକୋମୋଟିଭ ଶେଡ ଏବଂ ବାଡ଼-ବଖତିୟାରପୁର ମଧ୍ୟରେ ତୃତୀୟ ରେଳ ଲାଇନ ପ୍ରକଳ୍ପ।
କୋଶି ରେଳ ମହାସେତୁ କାର୍ଯ୍ୟକ୍ଷମ ହେବା ଫଳରେ ବିହାର ଏବଂ ଉତ୍ତର ପୂର୍ବାଞ୍ଚଳକୁ ଯୋଡ଼ୁଥିବା ସମଗ୍ର କ୍ଷେତ୍ରର ଇତିହାସରେ ଏକ ଐତିହାସିକ ମୁହୂର୍ତ୍ତ। 1887ରେ ଏକ ମିଟର ଗଜ ଲିଙ୍କ ନିର୍ମଲି ଓ ଭାପ୍ତିଆହି  ମଧ୍ୟରେ ନିର୍ମାଣ କରାଯାଇଥିଲା। 1934ରେ ପ୍ରବଳ ବନ୍ୟା ଏବଂ ଭାରତ ନେପାଳ ଭୂମିକମ୍ପ କାରଣରୁ ଏହି ରେଳ ଲିଙ୍କ ସମ୍ପୂର୍ଣ୍ଣ ଭାବେ ଧୋଇଯାଇଥିଲା। ସେବେଠାରୁ କୋଶୀ ନଦୀର ଅସ୍ଥିର ଗତି କାରଣରୁ ଦୀର୍ଘ ସମୟ ପର୍ଯ୍ୟନ୍ତ ଏହି ରେଳ ଲିଙ୍କର ପୁନରୁଦ୍ଧାର ଲାଗି କୌଣସି ଉଦ୍ୟମ କରାଯାଇନଥିଲା।
2003-04ରେ ଭାରତ ସରକାର କୋଶି ମହାସେତୁ ପ୍ରକଳ୍ପକୁ ମଞ୍ଜୁରି ଦେଇଥିଲେ। କୋଶି ରେଳ ମହାସେତୁର ଲମ୍ବ 1.9 କିମି ଏବଂ ଏହାର ନିର୍ମାଣ ଖର୍ଚ୍ଚ 516 କୋଟି ଟଙ୍କା। ଭାରତ-ନେପାଳ ସୀମାରେ ଥିବା ଏହି ସେତୁର ରଣନୈତିକ ଗୁରୁତ୍ୱ ରହିଛି। ଏହି ପ୍ରକଳ୍ପ କୋଭିଡ-ମହାମାରୀ ସମୟରେ ସମ୍ପୂର୍ଣ୍ଣ ହୋଇଛି ଯେଉଁଠି ପ୍ରବାସୀ ଶ୍ରମିକମାନେ ସେତୁ ନିର୍ମାଣ କାର୍ଯ୍ୟରେ ସାମିଲ ହୋଇଛନ୍ତି।
ଏହି ପ୍ରକଳ୍ପ ରାଷ୍ଟ୍ର ଉଦ୍ଦେଶ୍ୟରେ ସମର୍ପିତ ହେବା ପରେ ସ୍ଥାନୀୟ ଲୋକମାନଙ୍କର ଦୀର୍ଘ ପ୍ରତୀକ୍ଷା ଏବଂ 86 ବର୍ଷ ପୁରୁଣା ସ୍ୱପ୍ନ ପୂରଣ ହେବ। ମହାସେତୁ ଉଦଘାଟନ କରିବା ସହିତ ସହର୍ଷ-ଅସନପୁର କୁଫା ଡେମୋ ଟ୍ରେନକୁ ସୁପଲ ଷ୍ଟେସନରୁ ପତାକା ଦେଖାଇ ଶୁଭାରମ୍ଭ କରିବେ। ନିୟମିତ ରେଳ ସେବା ଆରମ୍ଭ ହେବା ପରେ ଏହା ସୁପଲ, ଆରାରିୟା ଏବଂ ସହର୍ଷ ଜିଲ୍ଲା ପାଇଁ ବିଶେଷ ଲାଭଜନକ ହେବ। ଏହା ମଧ୍ୟ ଏହି ଅଞ୍ଚଳର ଲୋକମାନଙ୍କ ପାଇଁ କୋଲକାତା, ଦିଲ୍ଲୀ ଏବଂ ମୁମ୍ବାଇକୁ ଦୂରଯାତ୍ରା ସହଜ ହେବ। ପ୍ରଧାନମନ୍ତ୍ରୀ ମଧ୍ୟ ଦୁଇଟି ନୂଆ ରେଳ ଲାଇନ ପ୍ରକଳ୍ପ ହାଜିପୁର-ଘୋସ୍ବର-ବୈଶାଳୀ ଏବଂ ଇସଲାମପୁର-ନଟେଶାରକୁ ଉଦଘାଟନ କରିବେ। ଏହାଛଡ଼ା ସେ କର୍ଣ୍ଣାଉଟି-ବଖତିୟାରପୁର ଲିଙ୍କ ବାଏପାସ ଏବଂ ବାଡ଼-ବଖତିୟାରପୁର ମଧ୍ୟରେ ତୃତୀୟ ଲାଇନକୁ ଉଦଘାଟନ କରିବେ।
ମୁଜାଫରପୁର-ସୀତାମାଢ଼ି, କଟିହାର-ନ୍ୟୁଜଲପାଇଗୁଡ଼ି, ସମସ୍ତିପୁର-ଦରଭଙ୍ଗା-ଜୟନଗର, ସମସ୍ତିପୁର-ଖଗଡ଼ିଆ, ଭାଗଲପୁର-ଶିବନାରାୟଣପୁର ସେକ୍ସନ ରେଳ ଲାଇନ ବିଦ୍ୟୁତିକରଣ ପ୍ରକଳ୍ପକୁ ମଧ୍ୟ ପ୍ରଧାନମନ୍ତ୍ରୀ ଉଦଘାଟନ କରିବେ।
ଅର୍ଥ ମନ୍ତ୍ରଣାଳୟ
ପ୍ରଧାନମନ୍ତ୍ରୀ ଜନ-ଧନ ଯୋଜନା ଖାତାଧାରୀଙ୍କୁ ବୀମା ସୁବିଧା
ପ୍ରଧାନମନ୍ତ୍ରୀ ଜନ-ଧନ ଯୋଜନା  ଅଧୀନରେ ଆକାଉଣ୍ଟଧାରୀଙ୍କୁ 1 ଲକ୍ଷ ଟଙ୍କାର ଦୁର୍ଘଟଣା ବୀମା ସୁବିଧା ସହିତ ଏକ ମାଗଣା ରୁପେ ଡେବିଟ୍ କାର୍ଡ ପ୍ରଦାନ କରାଯାଇଛି । 28.08.2018 ପରେ ଖୋଲାଯାଇଥିବା ପିଏମଜେଡିୱାଇ ଆକାଉଣ୍ଟଧାରୀଙ୍କ ବୀମା ରାଶିକୁ 1 ଲକ୍ଷରୁ 2 ଲକ୍ଷ ଟଙ୍କାକୁ ବୃଦ୍ଧି କରାଯାଇଛି । ଆଜି ରାଜ୍ୟସଭାରେ ଏକ ପ୍ରଶ୍ନର ଲିଖିତ ଉତ୍ତରରେ କେନ୍ଦ୍ର ଅର୍ଥ ଓ କର୍ପୋରେଟ୍ ବ୍ୟାପାର ରାଷ୍ଟ୍ରମନ୍ତ୍ରୀ ଶ୍ରୀ ଅନୁରାଗ ସିଂ ଠାକୁର ଏହି ସୂଚନା ଦେଇଛନ୍ତି ।
ଅଧିକ ବିବରଣୀ ପ୍ରଦାନ କରି ମନ୍ତ୍ରୀ କହିଛନ୍ତି ଯେ, ସମସ୍ତ ଯୋଗ୍ୟ ତଥା ଇଚ୍ଛୁକ ପିଏମଜେଡିୱାଇ ଆକାଉଣ୍ଟଧାରୀମାନେ ପ୍ରଧାନମନ୍ତ୍ରୀ ସୁରକ୍ଷା ବୀମା ଯୋଜନା  ଏବଂ ପ୍ରଧାନମନ୍ତ୍ରୀ ଜୀବନ ଜ୍ୟୋତି ବୀମା ଯୋଜନା  ଅଧୀନରେ ପଞ୍ଜିକୃତ ହୋଇ ପାରିବେ ।
ପିଏମଏସବିୱାଇ ଅଧୀନରେ ଦୁର୍ଘଟଣା ବୀମାଭୁକ୍ତ 18 ବର୍ଷରୁ 70 ବର୍ଷ ବୟସ ବର୍ଗରେ ନାମ ଲେଖାଇଥିବା ହିତାଧିକାରୀଙ୍କୁ କେବଳ ବାର୍ଷିକ 12 ଟଙ୍କା ପ୍ରିମିୟମ ସହିତ 2 ଲକ୍ଷ ଟଙ୍କାର ବୀମା ସୁବିଧା ପ୍ରଦାନ କରାଯାଇଛି । ଏହି ବାର୍ଷିକ 12 ଟଙ୍କା ପ୍ରିମିୟମକୁ ଆକାଉଣ୍ଟଧାରୀଙ୍କ ସମ୍ମତି ସହିତ ସେମାନଙ୍କ ବ୍ୟାଙ୍କ ଆକାଉଣ୍ଟରୁ ଅଟୋ-ଡେବିଟ୍ ମାଧ୍ୟମରେ ନିଆଯାଉଛି ।
ସେହିଭଳି ପିଏମଜେଜେବିୱାଇ ଅଧୀନରେ, ଜୀବନ ବୀମାଭୁକ୍ତ ପାଇଁ 18 ବର୍ଷରୁ 50 ବର୍ଷ ବୟସ ବର୍ଗରେ ପଞ୍ଜିକୃତ ହିତାଧିକାରୀଙ୍କୁ ବାର୍ଷିକ 330 ଟଙ୍କା ପ୍ରିମିୟମ ମାଧ୍ୟମରେ 2 ଲକ୍ଷ ଟଙ୍କାର ବୀମା ସୁବିଧା ପ୍ରଦାନ କରାଯାଇଛି । ଏହି ବାର୍ଷିକ 330 ଟଙ୍କା ପ୍ରିମିୟମକୁ ଆକାଉଣ୍ଟଧାରୀଙ୍କ ସମ୍ମତି ସହିତ ସେମାନଙ୍କ ବ୍ୟାଙ୍କ ଆକାଉଣ୍ଟରୁ ଅଟୋ ଡେବିଟ୍ ମାଧ୍ୟମରେ ନିଆଯାଉଛି ।
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ ତେନାଜିଂଗ ନର୍ଗେ ଜାତୀୟ ସାହସିକତା ପୁରସ୍କାର ୨୦୨୨ ପାଇଁ ନାମାଙ୍କନ ଆମନ୍ତ୍ରଣ କରୁଛି
ନାମାଙ୍କନ ୧୪ ଜୁଲାଇ, ୨୦୨୩ ପର୍ଯ୍ୟନ୍ତ ଅନଲାଇନରେ ଆବେଦନ କରାଯିବ
ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ ତେନଜିଂଗ ନର୍ଗେ ଜାତୀୟ ସାହସିକତା ପୁରସ୍କାର ୨୦୨୨  ପାଇଁ ନାମାଙ୍କନ ପତ୍ର ଆମନ୍ତ୍ରଣ କରୁଛି । ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟ, ଭାରତ ସରକାର ସାହସିକ କ୍ଷେତ୍ର ସହିତ ଜଡ଼ିତ ବ୍ୟକ୍ତିମାନଙ୍କ ଉପଲବ୍ଧିଗୁଡ଼ିକୁ ଚିହ୍ନିବା ଏବଂ ଯୁବଗୋଷ୍ଠୀଙ୍କୁ ସହଜଶକ୍ତି, ରିସ୍କ ନେବା, ସହଯୋଗାମତ୍ମକ ଦଳ କାର୍ଯ୍ୟର ଭାବନାକୁ ବିକଶିତ କରିବା ଏବଂ ଆହ୍ୱାନପୂର୍ଣ୍ଣ ପରିସ୍ଥିତିଗୁଡ଼ିକରେ ତ୍ୱରିତ, ପ୍ରସ୍ତୁତ ଏବଂ ପ୍ରଭାବୀ ପ୍ରତିକ୍ରିୟା ପାଇଁ ପ୍ରୋତ୍ସାହିତ କରିବା ପାଇଁ ‘ତେନଜିଂଗ ନର୍ଗେ ଜାତୀୟ ସାହସିକ ପୁରସ୍କାର’  ନାମକ ଜାତୀୟ ସାହସିକ ପୁରସ୍କାର ପ୍ରଦାନ କରାଯାଇଥାଏ ।
ଟିଏନଏନଏଏ ୨୦୨୨ ପାଇଁ ନାମାଙ୍କନ ପତ୍ର ଜୁନ ୧୫ ଜୁନ, ୨୦୨୩ରୁ ୧୪ ଜୁଲାଇ ୨୦୨୩ ପର୍ଯ୍ୟନ୍ତ ପୋର୍ଟାଲ https://awards.gov.in ମାଧ୍ୟମରେ ଆମନ୍ତ୍ରଣ କରାଯାଉଛି । ପୁରସ୍କାର ପାଇଁ ଦିଶା ନିର୍ଦେଶାଳୟ ଯୁବ ବ୍ୟାପାର ଓ କ୍ରୀଡା ମନ୍ତ୍ରଣାଳୟର ୱେବସାଇଟରେ ନିମ୍ନଲିଖିତ URL https://yas.nic.in/youth-affairs/inviting-nonations-tenzing-norgay-national-adventure-award-2022-15th-june-2023-14thରେ ଉପଲବ୍ଧ ଅଛି । କୌଣସି ମଧ୍ୟ ବ୍ୟକ୍ତି ଯିଏ ଉକୃଷ୍ଟ ପ୍ରଦର୍ଶନ କରୁଛି ଏବଂ ଯେଉଁମାନଙ୍କ ମଧ୍ୟରେ ନେତୃତ୍ୱର ଉକୃଷ୍ଟ ଗୁଣ ଅଛି, ସାହସିକତା ଅନୁସାରେ ଭାବନା ଅଛି ଏବଂ ସାହସିକ କାର୍ଯ୍ୟରେ ଏକ ବିଶେଷ କ୍ଷେତ୍ର ଯେମିତି ଭୂମି, ବାୟୁ କିମ୍ବା ଜଳ ରେ କ୍ରମାଗତ ଭାବରେ ଉପଲବ୍ଧି ହାସଲ କରିଛି, ଉପରୋକ୍ତ ପୋର୍ଟାଲ ମାଧ୍ୟମରେ ଅନ୍ତିମ ତାରିଖ ଅର୍ଥାତ ୧୪ ଜୁଲାଇ, ୨୦୨୩ ପୂର୍ବରୁ ପୁରସ୍କାର ପାଇଁ ଆବେଦନ କରିପାରିବେ ।
ପୁରସ୍କାର ସ୍ୱରୂପ ଗୋଟିଏ କାଂସ୍ୟ ପ୍ରତିମ, ଏକ ପ୍ରମାଣପତ୍ର, ଏକ ରେଶମୀ ଟାଇ/ ଏକ ସାଢ଼ୀ ସହିତ ଏକ ବ୍ଲେଜର ଏବଂ ୧୫ ଲକ୍ଷ ଟଙ୍କାର ପୁରସ୍କାର ରାଶି ସାମିଲ ଅଛି । ଭାରତ ସରକାରଙ୍କ ଦ୍ୱାରା ଅର୍ଜୁନ ପୁରସ୍କାର ସହିତ ବିଜେତାଙ୍କୁ ପୁରସ୍କାର ପ୍ରଦାନ କରାଯାଇଥାଏ ।
ବିଶେଷ ଭାବରେ, ଏହି ପୁରସ୍କରା ଲେଡି ଏଡଭେଞ୍ଚର, ଜଳ  ଏଡଭେଞ୍ଚର, ବାୟୁ ଏଡଭେଞ୍ଚର ଏବଂ ଜୀବନବ୍ୟାପୀ ଆଚିଭମେଣ୍ଟ ନାମକ ୪ଟି ଶ୍ରେଣୀରେ ପ୍ରଦାନ କରାଯାଇଥାଏ । ଗତ ୩ ବର୍ଷର ଉପଲବ୍ଧିଗୁଡ଼ିକ ତିନୋଟି ଶ୍ରେଣୀ ଅର୍ଥାତ ଲେଡି ଆଡଭେଞ୍ଚର, ଜଳ  ଏଡଭେଞ୍ଚର, ଏୟାର ଏଡଭେଞ୍ଚର ପାଇଁ ଜଣାଯାଇଥାଏ ଏବଂ ଜୀବନବ୍ୟାପୀ ଆଚିଭମେଣ୍ଟ ପୁରସ୍କାର ପାଇଁ ପୁରା କ୍ୟାରିଅର ଉପଲବ୍ଧି ଉପରେ ବିଚାର କରାଯାଇଥାଏ ।
NS/MB
(Visitor Counter : 49
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ତୁର୍କୀର ଭୂମିକମ୍ପ ପ୍ରଭାବିତ ଅଞ୍ଚଳରେ ସନ୍ଧାନ ଓ ଉଦ୍ଧାର ଅଭିଯାନ ପାଇଁ ଏନଡିଆରଏଫର ଦୁଇଟି ଟିମ ମୁତୟନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନିର୍ଦ୍ଦେଶ କ୍ରମେ ଆଜି ଜାତୀୟ ବିପର୍ଯ୍ୟୟ ପ୍ରଶମନ ବଳ ର ୧୦୧ କର୍ମଚାରୀଙ୍କୁ ନେଇ ଗଠିତ ଦୁଇଟି ଟିମ ସହ ତାଲିମପ୍ରାପ୍ତ ଡଗ ସ୍କ୍ୱାର୍ଡ ଓ ସମସ୍ତ ଆବଶ୍ୟକୀୟ ଉପକରଣ ୬.୨.୨୦୨୩ରେ ବଡ ଧରଣର ଭୂମିକମ୍ପ ଯୋଗୁଁ ପ୍ରଭାବିତ ତୁର୍କୀର ବିଭିନ୍ନ ଅଞ୍ଚଳକୁ ସନ୍ଧାନ ଓ ଉଦ୍ଧାର ଅଭିଯାନ ପାଇଁ ଭାରତୀୟ ବାୟୁସେନାର ସ୍ୱତନ୍ତ୍ର ବିମାନ ଯୋଗେ ତୁର୍କୀ ପଠାଯାଇଛି । ଏନଡିଆରଏଫ ଟିମଗୁଡିକର ନେତୃତ୍ୱ କମାଣ୍ଡାଣ୍ଟ ଶ୍ରୀ ଗୁରମିନ୍ଦର ସିଂହ କରୁଥିବା ବେଳେ ଆବଶ୍ୟକ ସହାୟତା ପ୍ରଦାନ ପାଇଁ ଡାକ୍ତର ଓ ପାରାମେଡିକ୍ସ ମଧ୍ୟ ଅଛନ୍ତି । ଏହି ସ୍ୱୟଂସମ୍ପୂର୍ଣ୍ଣ ଟିମଗୁଡିକ ନିକଟରେ ଉଦ୍ଧାର ଓ ସନ୍ଧାନ ଏବଂ ବ୍ୟକ୍ତିଗତ ସୁରକ୍ଷା ପାଇଁ ସମସ୍ତ ଆବଶ୍ୟକୀୟ ଉପକରଣ ରହିଛି । ଏନଡିଆରଏଫ ଟିମ ରିଲିଫ ଓ ଉଦ୍ଧାର କାର୍ଯ୍ୟରେ ତୁର୍କୀର ସ୍ଥାନୀୟ କର୍ତ୍ତୃପକ୍ଷଙ୍କୁ ସହାୟତା କରିବ ।
ଏହି ସଙ୍କଟଜନକ ସ୍ଥିତିରେ ଭାରତର ପ୍ରଧାନମନ୍ତ୍ରୀଙ୍କ ପରିକଳ୍ପନା ଅନୁଯାୟୀ ଭୂମିକମ୍ପ ମୁକାବିଲା ପାଇଁ ତୁର୍କୀ ସରକାରଙ୍କୁ ସମସ୍ତ ଆବଶ୍ୟକ ସହାୟତା ପ୍ରଦାନ ପାଇଁ ଭାରତ ସରକାର ପ୍ରତିବଦ୍ଧ ।
SR
(Visitor Counter : 98
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୱାତିନି ପ୍ରଧାନମନ୍ତ୍ରୀ ଆମ୍ବ୍ରୋସ ମାଣ୍ଡଭୁଲୋ ଡ୍ଲାମିନିଙ୍କ ଦେହାନ୍ତରେ ପ୍ରଧାନମନ୍ତ୍ରୀଙ୍କ ଶୋକ
ଏସୱାତିନି ସାମ୍ରାଜ୍ୟର ପ୍ରଧାନମନ୍ତ୍ରୀ ଆମ୍ବ୍ରୋସ ମାଣ୍ଡଭୁଲୋ ଡ୍ଲାମିନିଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି, “ପ୍ରଧାନମନ୍ତ୍ରୀ ଆମ୍ବ୍ରୋସ ମାଣ୍ଡଭୁଲୋ ଡ୍ଲାମିନିଙ୍କ ଦୁଃଖଦ ମୃତ୍ୟୁ ପାଇଁ ଏସୱାତିନି ସରକାର ଏବଂ ସେଠାକାର ଲୋକଙ୍କ ପ୍ରତି ମୋର ଗଭୀର ସମବେଦନା । ଶୋକସନ୍ତପ୍ତ ପରିବାର ସହ ଆମର ପ୍ରାର୍ଥନା ଓ ସମବେଦନା ରହିଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ ଲଢ଼େଇରେ ଭାରତର ଉଲ୍ଲେଖନୀୟ ସଫଳତା; 6 ମାସ ଏବଂ 24 ଦିନ ପରେ ସକ୍ରିୟ କରୋନା ମାମଲା 2 ଲକ୍ଷରୁ ହ୍ରାସ
• ବିଗତ 7 ଦିନ ଧରି ପ୍ରତି ଦଶ ଲକ୍ଷ ଜନସଂଖ୍ୟାରେ ଦୈନିକ ସର୍ବନିମ୍ନ କୋଭିଡ-19 ମାମଲା ଆସିବାରେ ଭାରତ ଅନ୍ୟତମ।
• ଏ ପର୍ଯ୍ୟନ୍ତ ମୋଟ 6, 74, 835ଜଣ ହିତାଧିକାରୀଙ୍କ ଟିକାକରଣ ହୋଇଛି
• ବିଗତ 24ଘଣ୍ଟାରେ 3860 ସେସନ୍ରେ 2,20,786 ଲୋକଙ୍କ ଟିକାକରଣ ହୋଇଛି
ଭାରତ ଆଜି ଏକ ଗୁରୁତ୍ୱପୂର୍ଣ୍ଣ ସଫଳତା ପାଇଛି । ଆଜି ମୋଟ କରୋନା ସକ୍ର୍ରିୟ ମାମଲା 2 ଲକ୍ଷ ତଳକୁ ଅର୍ଥାତ 1,97,201କୁ ଖସି ଆସିଛି । ଏହା ମୋଟ କରୋନା ମାମଲାର ମାତ୍ର 1.86 % । 207ଦିନ ପରେ ଏହା ସର୍ବନିମ୍ନ । 2020 ଜୁନ୍ 27ରେ ମୋଟ ସକ୍ରିୟ ମାମଲା ଥିଲା 1,97,387 ।
ବିଗତ 24 ଘଣ୍ଟା ମଧ୍ୟରେ 16,988 ଜଣ ସୁସ୍ଥ ହୋଇ ଘରକୁ ଫେରିଛନ୍ତି । ଏହା ଫଳରେ ମୋଟ ସକ୍ରିୟ ମାମଲାରେ ସିଧାସଳଖ 3327 ହ୍ରାସ ପାଇଛି ।
ସକ୍ରିୟ କରୋନା ମାମଲା ଗୁଡ଼ିକ ମଧ୍ୟରୁ 72% କେବଳ ଆସିଛି ମାତ୍ର ୫ ରାଜ୍ୟରୁ । 34 ରାଜ୍ୟ ଏବଂ କେନ୍ଦ୍ରଶାସିତ ଅଞ୍ଚଳରେ 10 ହଜାରରୁ କମ୍ ସକ୍ରିୟ ମାମଲା ରହିଛି। ଭାରତରେ ଦୈନିକ ନୂଆ କରୋନା ମାମଲାରେ ଦ୍ରୁତ ହ୍ରାସ ହେଉଥିବାରୁ ସକ୍ରିୟ କରୋନା ମାମଲା ମଧ୍ୟ ହ୍ରାସ ପାଉଛି । ବିଗତ 7 ଦିନ ଧରି ପ୍ରତି ଦଶ ଲକ୍ଷ ଜନସଂଖ୍ୟାରେ କମ୍ କୋଭିଡ-19 ମାମଲା ଚିହ୍ନଟ ହେବା କ୍ଷେତ୍ରରେ ବିଶ୍ୱରେ ଭାରତ ଅନ୍ୟତମ ରାଷ୍ଟ୍ର ।
2021ଜାନୁଆରୀ 20 ତାରିଖ ସକାଳ 7ଟା ସୁଦ୍ଧା ମୋଟ 6,74,835 ଜଣ ହିତାଧିକାରୀଙ୍କ ଟିକାକରଣ କରାଯାଇଛି । ବିଗତ 24 ଘଣ୍ଟାରେ 3860 ସେସନରେ 2,20,786ଜଣଙ୍କ ଟିକାକରଣ କରାଯାଇଛି । ଏ ପର୍ଯ୍ୟନ୍ତ ମୋଟ 11,720 ସେସନ୍ସ କରାଯାଇଛି ।
କ୍ର.ନଂ ରାଜ୍ୟ/କେନ୍ଦ୍ରଶାସିତ ଅଞ୍ଚଳ ଟିକାକରଣ ହୋଇଥିବା ହିତାଧିକାରୀ
1.ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜ 644
2. ଆନ୍ଧ୍ର ପ୍ରଦେଶ 65,597
3. ଅରୁଣାଚଳ ପ୍ରଦେଶ 2805
4. ଆସାମ 7585
5. ବିହାର 47,395
6.ଚଣ୍ଡିଗଡ଼ 469
7. ଛତିଶଗଡ଼ 10.872
8.ଦାଦ୍ର୍ରା ଓ ନଗର ହାବେଳି 125
9.ଦାମନ ଏବଂ ଡିଉ 94
10.ଦିଲ୍ଲୀ 12,902
11. ଗୋଆ 426
12.ଗୁଜରାଟ 21,832
13. ହରିଆନା 28,771
14. ହିମାଚଳ ପ୍ରଦେଶ 5,048
15. ଜମ୍ମୁ ଏବଂ କାଶ୍ମୀର 4,414
16. ଝାଡ଼ଖଣ୍ଡ ୮,୮୦୮
17.କର୍ଣ୍ଣାଟକ 82,975
18. କେରଳ 24,007
19. ଲଦାଖ 119
20. ଲାକ୍ଷାଦ୍ୱୀପ 369
21. ମଧ୍ୟପ୍ରଦେଶ 18,174
22. ମହାରାଷ୍ଟ୍ର 33,484
23. ମଣିପୁର 1111
24. ମେଘାଳୟ 1037
25. ମିଜୋରାମ 1091
26.ନାଗାଲାଣ୍ଡ 2360
27. ଓଡ଼ିଶା 60,797
28.ପୁଡୁଚେରୀ 759
29. ପଞ୍ଜାବ 5567
30. ରାଜସ୍ଥାନ 32,379
31. ସିକିମ୍ 358
32. ତାମିଲନାଡ଼ୁ 25,908
33. ତେଲଙ୍ଗାନା 69,405
34. ତ୍ରିପୁରା 3734
35. ଉତ୍ତର ପ୍ରଦେଶ 22,644
36. ଉତ୍ତରାଖଣ୍ଡ 6119
37. ପଶ୍ଚିମ ବଙ୍ଗ 43,889
38.ଅନ୍ୟାନ୍ୟ 21,091
ମୋଟ 6,74,835
ଦେଶରେ ମୋଟ ସୁସ୍ଥଙ୍କ ସଂଖ୍ୟା ଏବେ 1,02 କୋଟି  କିଛି ଦିନ ତଳେ ମୋଟ ସୁସ୍ଥଙ୍କ ସଂଖ୍ୟା ସକ୍ରିୟ କରୋନା ମାମଲା ତୁଳନାରେ 1କୋଟି ଅଧିକ ହୋଇସାରିଛି । ଏବେ ଏହି ପାର୍ଥକ୍ୟ 10,048,540 ହୋଇଛି । ସୁସ୍ଥ ହାର ଆଜି 96.70%କୁ ବୃଦ୍ଧି ପାଇଛି । ଦୈନିକ କରୋନା ମାମଲାରୁ ସୁସ୍ଥଙ୍କ ସଂଖ୍ୟା ପଛରେ ପକାଉଥିବାରୁ ଏହି ପାର୍ଥକ୍ୟ ବୃଦ୍ଧି ପାଇଚାଲିଛି ।
ନୂଆ ସୁସ୍ଥଙ୍କ ମଧ୍ୟରୁ 80.43% ଆସିଛନ୍ତି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ । ମହାରାଷ୍ଟ୍ରରେ ଗୋଟିଏ ଦିନରେ ସର୍ବାଧିକ 4516 ଜଣ ସୁସ୍ଥ ହୋଇଛନ୍ତି । ଏହା ପଛକୁ କେରଳରେ 4296 ଏବଂ କର୍ଣ୍ଣାଟକରେ 807 ଜଣ ସୁସ୍ଥ ହୋଇଛନ୍ତି ।
ନୂଆ କରୋନା ମାମଲା ମଧ୍ୟରୁ 79.2% ଆସିଛନ୍ତି ସାତ ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ । କେରଳରେ ଗୋଟିଏ ଦିନରେ ସର୍ବାଧିକ 6186 ଜଣ ଚିହ୍ନଟ ହୋଇଛନ୍ତି । ଏହା ପଛକୁ ମହାରାଷ୍ଟ୍ରେରେ 2294 ଜଣ ଚିହ୍ନଟ ହୋଇଛନ୍ତି ।
ଦୈନିକ କରୋନା ମୃତ୍ୟୁ ସଂଖ୍ୟା ମଧ୍ୟ ଦ୍ରୁତ ଗତିରେ ହ୍ରାସ ପାଉଛି । ଆଜି 162 ଜଣଙ୍କ ମୃତ୍ୟୁ ହୋଇଛି । ଏଥିରୁ 71.6% ମୃତ୍ୟୁ ହୋଇଛି ୬ଟି ରାଜ୍ୟ/କେନ୍ଦ୍ରଶାସିତ ଅଞ୍ଚଳରେ।
ମହାରାଷ୍ଟ୍ରରେ ସର୍ବାଧିକ 50 ଜଣଙ୍କ ମୃତ୍ୟୁ ହୋଇଛି । କେରଳରେ 26 ଓ ପଶ୍ଚିମବଙ୍ଗରେ 11 ଜଣଙ୍କ ମୃତ୍ୟୁ ହୋଇଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମେଘାଳୟ ବାସୀଙ୍କୁ ରାଜ୍ୟ ପ୍ରତିଷ୍ଠା ଦିବସରେ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ମେଘାଳୟବାସୀଙ୍କୁ ସେମାନଙ୍କ ରାଜ୍ୟ ପ୍ରତିଷ୍ଠା ଦିବସରେ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟରେ ଶ୍ରୀ ମୋଦୀ କହିଛନ୍ତି, "ରାଜ୍ୟର ପ୍ରତିଷ୍ଠା ଦିବସରେ ମେଘାଳୟର ମୋ ଭଉଣୀ ଏବଂ ଭାଇମାନଙ୍କୁ ଶୁଭେଚ୍ଛା । ଦୟା ଏବଂ ଭାତୃତ୍ଵର ଭାବନା ପାଇଁ ଏହି ରାଜ୍ୟ ସୁପରିଚିତ । ମେଘାଳୟର ଯୁବକମାନେ ସୃଜନଶୀଳ ଏବଂ ଉଦ୍ୟୋଗୀ । ଆଶା କରୁଛି ଆଗାମୀ ଦିନରେ ରାଜ୍ୟ ତାହାର ପ୍ରଗତିରେ ନୂତନ ଶିଖର ଛୁଇଁବ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହିଳା ୬୦ କିଲୋଗ୍ରାମ ବକ୍ସିଂରେ କାସ୍ୟପଦକ ବିଜେତା ଜସ୍ମିନଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବର୍ମିଂହାମ ରାଜ୍ୟଗୋଷ୍ଠୀ କ୍ରୀଡା ୨୦୨୨ରେ ମହିଳା ୬୦ କିଲୋଗ୍ରାମ ବକ୍ସିଂରେ କାଂସ୍ୟପଦକ ବିଜେତା ଜସ୍ମିନଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ରାଜ୍ୟଗୋଷ୍ଠୀ କ୍ରୀଡାର ବିଭିନ୍ନ କ୍ରୀଡାରେ ଭାରତୀୟ କ୍ରୀଡାବିତମାନେ ଉତ୍କୃଷ୍ଟ ପ୍ରଦର୍ଶନ କରୁଛନ୍ତି । ଜସ୍ମିନ ଲାମ୍ବୋରିଆ ବକ୍ସିଂରେ କାଂସ୍ୟପଦକ ଜିତିଥିବାରୁ ଆନନ୍ଦିତ । ଭବିଷ୍ୟତରେ ମଧ୍ୟ ସେ ଆହୁରି ସଫଳତା ପାଆନ୍ତୁ ବୋଲି କାମନା ।#Cheer4India”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମହିଳା ୧୫୦୦ ମିଟର ଦୌଡ଼ ପ୍ରତିଯୋଗିତାରେ ରୌପ୍ୟ ପଦକ ଜିତିଥିବା ହର୍ମିଲନ ବେନ୍ସଙ୍କୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ଏସୀୟ କ୍ରୀଡ଼ାରେ ମହିଳା ୧୫୦୦ ମିଟର ଦୌଡ଼ ପ୍ରତିଯୋଗିତାରେ ରୌପ୍ୟ ପଦକ ଜିତିଥିବା ହର୍ମିଲନ ବେନ୍ସଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ ଏକ୍ସ ପୋଷ୍ଟରେ ପ୍ରଧାନମନ୍ତ୍ରୀ କହିଛନ୍ତି:
ମହିଳା ୧୫୦୦ ମିଟର ଦୌଡ଼ ପ୍ରତିଯୋଗିତାରେ ରୌପ୍ୟ ପଦକ ଜିତିଥିବାରୁ ହର୍ମିଲନ ବେନ୍ସଙ୍କୁ ଅଭିନନ୍ଦନ । ଖେଳ ପ୍ରତି ଉତ୍ସାହ, ନିଷ୍ଠା ଏବଂ ପ୍ରେମର ଏକ ଚମତ୍କାର ପ୍ରଦର୍ଶନ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ସଂଗ୍ରହାଳୟ ବୁଲି ଦେଖିବା ପାଇଁ ପ୍ରଧାନମନ୍ତ୍ରୀଙ୍କ ଆହ୍ୱାନ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଧାନମନ୍ତ୍ରୀ ସଂଗ୍ରହାଳୟ ବୁଲି ଦେଖିବା ପାଇଁ ନାଗରିକମାନଙ୍କୁ ଆହ୍ୱାନ ଜଣାଇଛନ୍ତି ।
କେନ୍ଦ୍ର ପର୍ଯ୍ୟଟନ, ସଂସ୍କୃତି ଓ ଉତ୍ତର ପୂର୍ବାଞ୍ଚଳ ବିକାଶ ମନ୍ତ୍ରୀ ଜି କିଶନ ରେଡ୍ଡିଙ୍କ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“@PMSangrahalayaର ଲାଇଟ ଓ ସାଉଣ୍ଡ ଶୋ ଭ୍ରମଣ ଅଭିଜ୍ଞତାକୁ ଆହୁରି ଚିତ୍ତାକର୍ଷକ କରିବ । ନିଶ୍ଚିତ ଆସନ୍ତୁ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମୁଲାୟମ ସିଂହ ଯାଦବଙ୍କ ପରଲୋକରେ ତାଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ବରିଷ୍ଠ ରାଜନେତା ଶ୍ରୀ ମୁଲାୟମ ସିଂହ ଯାଦବଙ୍କ ଦେହାନ୍ତରେ ଶୋକ ପ୍ରକାଶ କରିଛନ୍ତି । ପ୍ରଧାନମନ୍ତ୍ରୀ ମନ୍ତବ୍ୟ ଦେଇଛନ୍ତି ଯେ ଶ୍ରୀ ଯାଦବ ଆଗ୍ରହର ସହିତ ଲୋକଙ୍କର ସେବା କରିଥିଲେ ଏବଂ ଲୋକନାୟକ ଜେପି ଏବଂ ଡକ୍ଟର ଲୋହିଆଙ୍କ ଆଦର୍ଶକୁ ଲୋକପ୍ରିୟ କରିବା ଦିଗରେ ନିଜ ଜୀବନକୁ ଉତ୍ସର୍ଗ କରିଥିଲେ । ଶ୍ରୀ ଯାଦବ ପ୍ରତିରକ୍ଷା ମନ୍ତ୍ରୀ ଥିବା ଏବଂ ଏକ ଶକ୍ତିଶାଳୀ ଭାରତ ପାଇଁ କାର୍ଯ୍ୟ କରୁଥିବା ସମୟକୁ ଶ୍ରୀ ମୋଦୀ ସ୍ମରଣ କରିଥିଲେ । ଶ୍ରୀ ଯାଦବଙ୍କ ସହ ତାଙ୍କର ଘନିଷ୍ଠ ସମ୍ପର୍କକୁ ମନେ ପକାଇ ପ୍ରଧାନମନ୍ତ୍ରୀ କହିଛନ୍ତି ଯେ ସେ ତାଙ୍କ ମତାମତ ଶୁଣିବାକୁ ସର୍ବଦା ଅପେକ୍ଷା କରିଥାନ୍ତି ଏବଂ ସେମାନଙ୍କ ସଭାର ଫଟୋ ମଧ୍ୟ ସେୟାର କରିଥିଲେ । ଶ୍ରୀ ଯାଦବଙ୍କ ଦେହାନ୍ତରେ ପ୍ରଧାନମନ୍ତ୍ରୀ ଗଭୀର ଦୁଃଖ ପ୍ରକାଶ କରିଛନ୍ତି ।
ଏକାଧିକ ଟୁଇଟ୍ ହୋଇଛି, ପ୍ରଧାନମନ୍ତ୍ରୀ ଟୁଇଟ୍ କରିଛନ୍ତି;
“ଶ୍ରୀ ମୁଲାୟମ ସିଂହ ଯାଦବ ଜୀ ଜଣେ ଉଲ୍ଲେଖନୀୟ ବ୍ୟକ୍ତିତ୍ୱ ଥିଲେ । ଜଣେ ନମ୍ର ତଥା କ୍ଷେତ୍ରସ୍ତରର ନେତା ଭାବରେ ସେ ଲୋକମାନଙ୍କ ସମସ୍ୟା ପ୍ରତି ସମ୍ବେଦନଶୀଳ ଥିଲେ । ସେ ଲୋକମାନଙ୍କର ଯତ୍ନ ସହକାରେ ସେବା କରିଥିଲେ ଏବଂ ଲୋକନାୟକ ଜେପି ଏବଂ ଡକ୍ଟର ଲୋହିଆଙ୍କ ଅ ।ଦର୍ଶକୁ ଲୋକପ୍ରିୟ କରିବାରେ ନିଜ ଜୀବନକୁ ଉତ୍ସର୍ଗ କରିଥିଲେ ।”
“ମୁଲାୟମ ସିଂହ ଯାଦବ ଜୀ ଉତ୍ତରପ୍ରଦେଶ ଏବଂ ଜାତୀୟ ରାଜନୀତିରେ ନିଜକୁ ସ୍ୱତନ୍ତ୍ର କରିଥିଲେ । ଜରୁରୀକାଳୀନ ସମୟରେ ସେ ଗଣତନ୍ତ୍ର ପାଇଁ ଜଣେ ପ୍ରମୁଖ ସୈନିକ ଥିଲେ । ପ୍ରତିରକ୍ଷା ମନ୍ତ୍ରୀ ଭାବରେ ସେ ଏକ ଶକ୍ତିଶାଳୀ ଭାରତ ପାଇଁ କାର୍ଯ୍ୟ କରିଥିଲେ । ତାଙ୍କର ସଂସଦୀୟ କାର୍ଯ୍ୟ ଅନ୍ତର୍ନିହିତ ଥିଲା ଏବଂ ଜାତୀୟ ସ୍ୱାର୍ଥକୁ ଆଗକୁ ବଢାଇବା ଉପରେ ଗୁରୁତ୍ୱାରୋପ କରାଯାଇଥିଲା ।”
“ଯେତେବେଳେ ଆମେ ନିଜ ନିଜ ରାଜ୍ୟର ମୁଖ୍ୟମନ୍ତ୍ରୀ ଭାବରେ କାର୍ଯ୍ୟ କରୁଥିଲୁ ସେତେବେଳେ ମୁଲାୟମ ସିଂହ ଯାଦବ ଜୀଙ୍କ ସହ ମୋର ଅନେକ ଆଲୋଚନା ହୋଇଥିଲା । ଘନିଷ୍ଠ ସମ୍ପର୍କ ଜାରି ରହିଥିଲା ଏବଂ ମୁଁ ତାଙ୍କ ମତାମତ ଶୁଣିବାକୁ ସବୁବେଳେ ଅପେକ୍ଷା କରିଥିଲି । ତାଙ୍କର ମୃତ୍ୟୁ ମୋତେ କଷ୍ଠ ଦେଉଛି । ତାଙ୍କ ପରିବାର ଏବଂ ଲକ୍ଷ ଲକ୍ଷ ସମର୍ଥକଙ୍କ ପ୍ରତି ସମବେଦନା । ଓମ୍ ଶାନ୍ତି ।”
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଗୁରୁ ଗୋବିନ୍ଦ ସିଂହ ଜୀଙ୍କ ପ୍ରକାଶ ପରବ ଅବସରରେ ପ୍ରଣିପାତ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଶ୍ରୀ ଗୁରୁ ଗୋବିନ୍ଦ ସିଂହ ଜୀଙ୍କୁ ତାଙ୍କ ପ୍ରକାଶ ପରବର ପବିତ୍ର ଅବସରରେ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ପରକାଶ ପରବର ପବିତ୍ର ଅବସରରେ ଶ୍ରୀ ଗୁରୁ ଗୋବିନ୍ଦ ସିଂହ ଜୀଙ୍କୁ ପ୍ରଣିପାତ କରୁଛି ଓ ମାନବତାର ସେବା ପ୍ରତି ତାଙ୍କ ଅବଦାନକୁ ସ୍ମରଣ କରୁଛି । ତାଙ୍କ ଅତୁଳନୀୟ ସାହସ ସର୍ବଦା ଲୋକଙ୍କୁ ପ୍ରେରିତ କରି ଚାଲିଥିବ ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜୟନ୍ତୀ ଅବସରରେ ଶ୍ରୀ ଅଟଳ ବିହାରୀ ବାଜପେୟୀଙ୍କୁ ପ୍ରଧାନମନ୍ତ୍ରୀଙ୍କ ଶ୍ରଦ୍ଧାଞ୍ଜଳି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ପୂର୍ବତନ ପ୍ରଧାନମନ୍ତ୍ରୀ ଶ୍ରୀ ଅଟଳ ବିହାରୀ ବାଜପେୟୀଙ୍କ ଜୟନ୍ତୀ ଅବସରରେ ତାଙ୍କୁ ଶ୍ରଦ୍ଧାଞ୍ଜଳି ଅର୍ପଣ କରିଛନ୍ତି । ଶ୍ରୀ ମୋଦୀ, ଅଟଳ ବିହାରୀ ବାଜପେୟୀଙ୍କ ପ୍ରତି ନିଜ ଭାବନା ମଧ୍ୟ ବ୍ୟକ୍ତ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଜୟନ୍ତୀ ଅବସରରେ ଅଟଳଜୀଙ୍କୁ ଶ୍ରଦ୍ଧାଞ୍ଜଳି । ଭାରତ ପ୍ରତି ତାଙ୍କ ଅବଦାନ ଚିର ସ୍ମରଣୀୟ ହୋଇରହିବ । ତାଙ୍କ ନେତୃତ୍ୱ ଓ ଦୃଷ୍ଟିଭଙ୍ଗୀ ଲକ୍ଷ ଲକ୍ଷ ଜନତାଙ୍କୁ ଅନୁପ୍ରାଣିତ କରିଛି ।”
SR
(
କେନ୍ଦ୍ରୀୟ ଲୋକ ସେବା ଆୟୋଗ
ଜୁନ 5 ବୈଠକ ପରେ ନୂଆ ପରୀକ୍ଷା ସୂଚୀ ଜାରି କରିବ ୟୁପିଏସସି
କୋଭିଡ-19 ମହାମାରୀ କାରଣରୁ ଦେଶବ୍ୟାପୀ ଲାଗୁ ହୋଇଥିବା କଟକଣାର ତୃତୀୟ ପର୍ଯ୍ୟାୟ ପରେ ଉତ୍ପନ୍ନ ହୋଇଥିବା ସ୍ଥିତିର ସମୀକ୍ଷା ଲାଗି ଆଜି କେନ୍ଦ୍ରୀୟ ଲୋକ ସେବା ଆୟୋଗ ର ଏକ ସ୍ଵତନ୍ତ୍ର ବୈଠକ ଅନୁଷ୍ଠିତ ହୋଇଥିଲା। ଅନେକ କଟକଣା ଜାରି ରହିଥିବା କାରଣରୁ ଆୟୋଗ ପକ୍ଷରୁ ନିଷ୍ପତ୍ତି ନିଆଯାଇଥିଲା ଯେ ବର୍ତ୍ତମାନ ସମୟରେ ପରୀକ୍ଷା ଓ ସାକ୍ଷାତକାର ଆରମ୍ଭ କରିବା ସମ୍ଭବ ହେବ ନାହିଁ ।
ତେବେ କେନ୍ଦ୍ର ସରକାର ଏବଂ ବିଭିନ୍ନ ରାଜ୍ୟ ସରକାରଙ୍କ ଦ୍ଵାରା କ୍ରମାଗତ ଭାବେ ଘୋଷଣା କରାଯାଉଥିବା କଟକଣା କୋହଳକୁ ଦୃଷ୍ଟିରେ ରଖି ଆୟୋଗ ପକ୍ଷରୁ ଚତୁର୍ଥ ପର୍ଯ୍ୟାୟ ଲକଡାଉନ ସରିବା ପରେ ପୁଣିଥରେ ଏକ ସ୍ଥିତି ସମୀକ୍ଷା ବୈଠକ ଆୟୋଜନ ଲାଗି ନିଷ୍ପତ୍ତି ନେଇଛି । ଗତ ଦୁଇ ମାସର ଅବଧି କାଳରେ ସ୍ଥଗିତ ହୋଇଥିବା ବିଭିନ୍ନ ପରୀକ୍ଷା ଓ ସାକ୍ଷାତକାର ପ୍ରାର୍ଥୀମାନଙ୍କୁ ସ୍ପଷ୍ଟ ସୂଚନା ଦେବା ଲାଗି ଜୁନ 5, 2020ରେ ଅନୁଷ୍ଠିତ ହେବାକୁ ଥିବା ପରବର୍ତ୍ତୀ ବୈଠକରେ ପରୀକ୍ଷାର ସଂଶୋଧିତ ସାରଣୀ ଜାରି କରାଯିବ। ପରୀକ୍ଷା ସହ ଜଡ଼ିତ ନୂଆ କାର୍ଯ୍ୟକ୍ରମର ବିବରଣୀ ଆୟୋଗର ପରବର୍ତ୍ତୀ ବୈଠକ ପରେ ୟୁପିଏସସିର ୱେବସାଇଟରେ ଜାରି କରାଯିବ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବୀର ଚିଲାରାଇଙ୍କ ଜୟନ୍ତୀରେ ସ୍ମୃତିଚାରଣ କଲେ ପ୍ରଧାନମନ୍ତ୍ରୀ
ମହାନ ବୀର ଚିଲାରାଇଙ୍କ ଜୟନ୍ତୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କ ସ୍ମୃତିଚାରଣ କରିଛନ୍ତି ।
ଏକ ଟ୍ଵିଟରେ ପ୍ରଧାନମନ୍ତ୍ରୀ କହିଛନ୍ତି, “ମହାନ ବୀର ଚିଲାରାଇ ଅସୀମ ବୀରତ୍ଵ ଏବଂ ଦେଶପ୍ରେମର ପ୍ରତୀକ । ସେ ଜଣେ ମହାନ ଯୋଦ୍ଧା ଥିଲେ, ଯିଏକି ଲୋକମାନଙ୍କ ପାଇଁ ଲଢିଥିଲେ ଏବଂ ନୀତିଗୁଡିକ ପବିତ୍ର ବୋଲି ଅଭିହିତ କରିଥିଲେ । ତାଙ୍କ ସାହସିକତାର ଗାଥା ଆଗାମୀ ପିଢିକୁ ଉତ୍ସାହିତ କରିବ । ତାଙ୍କ ଜୟନ୍ତୀରେ ଆମେ ତାଙ୍କୁ ସ୍ମରଣ କରୁଛୁ” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନବରୋଜ ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ନବରୋଜ ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ନବରୋଜ ମୁବାରକ! ପ୍ରାର୍ଥନା କରୁଛି ବର୍ଷଟି ସମସ୍ତଙ୍କ ଜୀବନରେ ହସ ଉଲ୍ଲାସ, ଉତ୍ତମ ସ୍ୱାସ୍ଥ୍ୟ ଏବଂ ସମୃଦ୍ଧିରେ ଭରି ହେଉ” ।